**Regulamentul desfăşurării campaniei „Cartea recordurilor Moldcell 2012”**

1 ianuarie 2012

Prezentul Regulament este întocmit în conformitate cu legislaţia Republicii Moldova şi stabileşte condiţiile de organizare şi desfăşurare a campaniei „Cartea Recordurilor Moldcell 2012”.

1. **Termeni**
	1. **Organizator** - compania ÎM „Moldcell” SA (denumită în continuare Moldcell), Operator de telefonie mobilă în standard GSM.
	2. **Campanie** – campania „Cartea recordurilor Moldcell”, destinată tuturor abonaţilor Moldcell, desfăşurată în perioada 1 ianuarie 2012 – 31 decembrie 2012, care are drept scop oferirea posibilităţii de a stabili recorduri şi, în acest fel, a fi desemnat Participant-câştigător al lunii şi înregistrat în Cartea recordurilor Moldcell.
	3. **Participant** – orice persoană fizică care a încheiat un contract cu Operatorul ÎM „Moldcell” SA, sau abonatul care utilizează serviciile de telecomunicaţii. Sunt excluşi de la participare angajaţii Organizatorului, rudele de gradul I şi II ale acestora, angajaţii distribuitorilor şi a dealerilor Organizatorului, precum şi persoanele care, în temeiul legislaţiei în vigoare nu pot deţine mijloace de comunicaţii electronice.
	4. **Premiu** – smartphoneul HTC Wildfire S
	5. **Participant-câştigător** – orice persoană fizică, utilizator al serviciilor Organizatorului, care a acumulat cea mai mare cantitate / consum a serviciului anunţat pentru o anumită lună a anului 2012, identificat prin intermediului sistemului automat al Organizatorului şi desemnat spre a intra în posesia Premiului în conformitate cu condiţiile stabilite în prezentul Regulament.
2. **Descrierea Campaniei şi condiţiile de participare**
	1. Perioada de desfăşurare a Campaniei:1 ianuarie 2012 – 31 decembrie 2012
	2. Pentru a participa în Campanie, fiecare Participant - persoană fizică trebuie să utilizeze serviciile Moldcell în conformitate cu condiţiile planurilor tarifare stabilite de către Operator, reieşind din recordul anunţat pentru fiecare lună în parte.
	3. Fiecare lună a anului 2012 va fi marcată de un record anunţat în prealabil prin intermediul mesajelor SMS, a ştirii pe situl oficial Moldcell sau a anunţurilor plasate în reţelele de socializare.
	4. La identificarea recordului pentru fiecare lună, se ia în calcul cantitatea serviciului utilizat începând cu prima zi a lunii, ora 00:00 şi până în ultima zi, ora 23:59.
	5. Pentru a putea beneficia de Premiul oferit în cadrul Campaniei, este necesar de a acumula / utiliza cea mai mare cantitate a serviciului anunţat în prealabil, pentru fiecare lună în parte.
	6. Premiul va fi oferit Participantului în cazul în care acesta a acumulat cea mai mare cantitate a serviciului anunţat în prealabil pentru o anumită lună.
	7. Pentru a desemna Participantul care a stabilit recordul pentru luna de referinţă, Organizatorul se va baza pe lista generată automat de sistemul Organizatorului, formată din topul celor 30 de Participanţi care au acumulat cea mai mare cantitate / consum a serviciului anunţat pentru luna respectivă.
	8. În cazul în care Participantul aflat în topul listei a fost contactat de către reprezentantul Organizatorului, dar nu poate fi găsit sau refuză să primească Premiul stabilit în prezentul Regulament, Organizatorul îşi rezervă dreptul de a contacta, în ordine descrescătoare, restul persoanelor din listă, până când unul dintre Participanţi va accepta Premiul şi condiţiile stabilite în prezentul Regulament. Pentru acceptarea Premiului, conform prezentului Regulament, Participantul va trebui să acceseze gratuit meniul special din notificarea SMS şi să urmeze instrucţiunile acestuia.
3. **Acordarea Premiului**
	1. Premiul Campaniei constituie un smartphone modern HTC Wildfire S, care va fi acordat lunar Participantului, care a stabilit recordul lunii de referinţă.
	2. Participantul, care are datorii faţă de Organizator, pierde dreptul de a intra în posesia Premiului.
	3. Decizia de a accepta Premiul şi a întreprinde acţiuni ulterioare pentru a intra în posesia acestuia aparţine exclusiv Participantului-câştigător al unei anumite luni, în conformitate cu prezentul Regulament.
	4. Pentru a putea intra în posesia Premiului, Participantul-câştigător trebuie să se prezinte la întâlnirea cu reprezentantul Organizatorului în incinta Moldcell Cafe cu buletinul de identitate valid. Participantul va fi contactat, în prealabil, de către un reprezentant al Organizatorului, pentru a i se comunica detalii cu privire la data şi ora decernării Premiului.
	5. Dacă Participantul a respectat condiţiile Campaniei şi a fost desemnat câştigător pentru un anumit record, acesta are dreptul de a mai participa în cadrul aceleiaşi campanii şi de a pretinde la Premiu în mod repetat.
	6. Dacă Participantul-câştigător este minor, pentru a putea intra în posesia Premiului, acesta trebuie să se prezinte la Moldcell Cafe însoţit de către unul dintre părinţi sau tutore, care să aibă asupra sa buletinul de identitate valid.
	7. Dacă Participantul, potențial beneficiar al Premiului oferit în cadrul Campaniei, are buletinul de identitate expirat, acestuia i se acordă o perioadă de 5 zile pentru reperfectarea actelor. În cazul în care acestea nu vor fi reperfectate în termenul stabilit, Organizatorul îşi rezervă dreptul de a oferi Premiul următorului candidat, care a acumulat / consumat cea mai mare cantitate a serviciului anunţat în prealabil pentru luna respectivă.
	8. Odată acceptat, Premiul nu poate fi restituit sau schimbat. De asemenea, Participantul-câştigător nu poate cere echivalentul acestuia în bani.
4. **Exprimarea acordului de participare în cadrul Campaniei şi acceptarea condiţiilor Regulamentului**
	1. Prin participarea la prezenta Campanie, Participantul acceptă condiţiile stabilite în prezentul Regulament şi dreptul Organizatorului de a procesa datele personale ale Participantului, necesare pentru identificarea Participantului-câştigător.
	2. Participarea abonatului / utilizatorului în cadrul acestei Campanii prezumă, în mod tacit, informarea acestuia cu privire la toate regulile de desfăşurare a Campaniei, anunţate în mod public de către Organizator.
	3. Participantul poate fi exclus de la participarea în cadrul Campaniei, dacă:
* în perioada de desfăşurare a Campaniei Participantul a încălcat prevederile prezentului Regulament;
* în perioada de desfăşurare a Campaniei Participantul a comis acţiuni ilegale, inclusiv dar nu limitat la fraude de orice fel (dacă acest fapt ajunge la cunoştinţa Organizatorului), înşelăciune, precum şi alte fapte care intră în contradicţie cu: politica comercială a companiei Moldcell, legislaţia în vigoare a Republicii Moldova sau care atentează la reputaţia Organizatorului.
	1. Prin acceptarea Premiului, Participantul-câştigător îşi exprimă acordul de a participa în cadrul campaniilor publicitare sau oricare alte campanii desfăşurate de către Organizator cu referire la Campania dată, fără a pretinde la remunerare. Totodată, beneficiarul Premiului acceptă dreptul Organizatorului de a utiliza numele şi imaginea sa pentru anunţarea publică a rezultatelor Campaniei.
1. **Drepturile şi limitarea responsabilităţii Organizatorului**
	1. Organizatorul nu îşi asumă responsabilitatea şi nu va accepta nici o pretenţie cu referire la rezultatele Campaniei, care sunt generate în mod automat de sistemul Organizatorului.
	2. Participanţii la prezenta Campanie nu au dreptul de a solicita modificarea şi/sau eliminarea unor condiţii ale prezentului Regulament.
	3. Organizatorul nu îşi asumă responsabilitatea pentru funcţionalitatea Premiului. Toate pretenţiile care vor apărea cu privire la funcţionalitatea acestuia urmează a fi adresate distribuitorului sau producătorului dispozitivului.
	4. Organizatorul îşi rezervă dreptul de a stabili, la propria discreţie, recordul pentru luna următoare, cu anunţarea Participanţilor prin intermediul mesajelor SMS, a ştirii pe situl oficial Moldcell sau a anunţurilor din reţelele de socializare, până la începutul lunii de referinţă.
	5. Nerespectarea oricăror condiţii necesare pentru a intra în posesia Premiului are drept consecinţă refuzul Organizatorului de a oferi Premiul, indiferent de faptul dacă sunt respectate celelalte condiţii.
	6. Campania desfăşurată de către Organizator este considerată o acţiune publicitară, efectuată din contul Organizatorului şi nu prevede careva plăţi pentru participare.